**Prečo mám rád slovenčinu, prečo mám rád Slovensko**

**Domovina moja**

Ráno zahľadím sa z  okna na horu,

na domovinu moju .

Sielnická hora nebo objíma,

pohľad môj na všetky farby upína.

Rozmýšľam, aké je to v cudzine byť,

bez môjho slnka nad horou sa zobudiť.

Nadýchnem sa do všetkých pocitov

do vôní sveta výdychov.

Za domom srnka na poli,

v diaľave vidím sokoly .

Len pár krokov od môjho poľa

les vôňou ihličia ma volá.

Do riadkov píšem slová,

aká je domovina moja .

Zem, na ktorej som sa narodil ,

kde ešte vlk na nebo piesne vyl.

Po lúkach kráčam, keď mám čas,

keď sprevádza ma slnka jas.

Vtáci o kráse si švitoria,

včely prácu svoju si porobia.

Krásne je medzi horami žiť,

krásne je dobre sa cítiť.

Slovensko moja rodina,

láska a domovina.                          Markus Zemko, 8.A, Základná škola A. Sládkoviča Sliač